Presuda u tužbi BiH protiv Srbije
Edward Jospeh: "Jedan od najozbiljnijih problema je nevoljnost ljudi u regiji, uključujući i one u Beogradu, da priznaju prošlost i ono
Međunarodni sud u den Hagu sutra treba donijeti presudu na tužbu Bosne i Hercegovine protiv Srbije za genocid u ratu od 1992. do 1995.godine. Ukoliko sud proglasi Srbiju krivom za genocid bilo bi to prvi put u povijesti Ujedinjenih naroda da je sud proglasio jednu zemlju krivom za genocid, a ne samo vojsku i vladine čelnike. Takva bi presuda istodobno otvorila pitanje ratne odštete. Michael Johnson, bivši voditelj odjela za ratne zločine na Sudu BiH, kaže da se prvo mora shvatiti vrijednost koju tužba podnesena na Međunarodnom sudu ima za stanovnike ne samo Balkana, već i svijeta. : To je nezavisan i transparentan sudski process, priznat od strane međunarodne zajednice kao legitiman, koji na temelju dokaza razmatra činjenice o tome što je bila povijest raspada Jugosavije, tko je odgovoran za to, kao i za počinjene zločine. To je veoma važan doprinos procesu samo-odlučivanja, ne samoza BiH, već i za Srbiju, Crnu Goru i Hrvatsku To je gradjanska tužba kako bi se utvrdila odgovornost. Taj proces traje više od tri godine i iskreno govoreći, to je izvanredan primjer važnosti vladavine zakona kao opcije nasuprot oružanom sukobu. Da je raspad bivše Jugoslavije bio arbitriran na sudu, umjesto oružanog sukoba – životi desetaka tisuća, ako ne milijuna ljudi mogli su biti spašeni. Stoga mislim da je ovaj sudski process izvanredan testament vladavini zakona i njenoj važnosti kao alternative nasilju i tiraniji u procesu uspostavljanja samostalnosti. Stanovnici regije imaju pravo i graditi vlade koje im odgovaraju i koje služe njihovim interesima, kako na domaćem tako i na međunarodnom planu. Koja god odluka da bude donesena, očekujem da će je obje strane postovati. Očekujem da odluka bude razumna, jer su suci na tom sudu veoma dobri i sasvim sigurno su iskoristili vrijeme i imali strpljenja da pregledaju dokaze. Edward Jospeh je profesor na Johns Hopkins sveučilištu u Washingtonu, a godinama je radio na području Bosne I Hercegovine, Hrvatske I Makedonije: : Ako odluka bude u korist BiH, bez obzira koja bude neposredna reakcija, bez obzira da li će ona naljutiti Beograd Ili Banju Luku, ona može biti samo pozitivna. Jedan od najozbiljnijih problema je nevoljnost ljudi u regiji, uključujući i one u Beogradu, da priznaju prošlost i ono što se dogodilo. Da, bilo je zločina koje su počinile sve strane, ali je bilo mnogo, mnogo više onih koje su počinile srpske snage iz jednog jednostavnog razloga- Srbi su ti koji su dobili najvise oružja od bivše JNA, te su stoga bili sposobni da čine zločine, - i činili su ih. I s toga trebaju biti odgovorni za njih. Dakle, ako je odluka u korist onih koji su podnijeli tužbu, ona može samo biti pozitivna Gospodin Joseph dodaje da se u tom svjetlu na Srbiju i Crnu Goru mora gledati i pravno i politički ta da je pravno pitanje raspada zajednice sekundarno, a da je primarno da ljudi prihvate odgovornost.